Diari Oficial de la Generalitat Valenciana


Sumari del DOGV 5409, del 18-12-2006 (2006/14571)

Acord de declaració com a Zona Acústicament Saturada de l'àmbit urbà delimitat pel carrer de Gascó Oliag i les avingudes de Catalunya, Blasco Ibáñez i Primat Reig.
-------------------------------------------------------------------------------------------------------------------------------------------------------------------

### Dades del document

Número de DOGV
:   5409

Data del DOGV
:   18-12-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/14398


Data del document
:   27-11-2006

Organisme emissor
:   Ajuntament de València

Tipus de document
:   Acord

Correcció d'errades

 Descriptors 

:   * València
    * contaminació acústica
    * zona urbana
    * protecció contra el soroll

Acord de declaració com a Zona Acústicament Saturada de l'àmbit urbà delimitat pel carrer de Gascó Oliag i les avingudes de Catalunya, Blasco Ibáñez i Primat Reig. [2006/F14536]  
El Ple d'este ajuntament, en la sessió ordinària del dia 24 de novembre d'enguany, va adoptar l'acord que diu literalment el següent:  
«Vistes les actuacions que figuren en l'expedient número 03730/1998/1707-01, sobre declaració com a Zona Acústicament Saturada de l'àmbit urbà delimitat pel carrer de Gascó Oliag i les avingudes de Catalunya, Blasco Ibáñez i Primat Reig.  
Antecedents fàctics  
I. La Junta de Govern Local, en la sessió del dia 2 de juny del 2006, va acordar sotmetre la proposta de declaració d'eixe àmbit com a Zona Acústicament Saturada, elaborada pel Servici Municipal d'Activitats, al tràmit d'informació pública per un termini de 30 dies hàbils, a fi que qualssevol persones, associacions i entitats veïnals pogueren examinar aquella i deduir davant d'este ajuntament les al·legacions que tingueren per convenients respecte d'això.  
II. Publicats anuncis informatius en els periòdics Les Províncies i Levante-EMV del dia 7 de juny del 2006, i en el Diari Oficial de la Generalitat Valenciana del dia 28 del mateix mes i any, han presentat al·legacions, en el termini indicat, les entitats següents:  
a) La Junta de Propietaris del Bloc 8 Torres del Passatge Dr. Bartual Moret núms. 1 al 10, per mitjà d'un escrit de data 2 d'agost del 2006 (R.E. núm. 22169 de 02.08.2006).  
b) La Federació d'Empresaris d'Hostaleria de València, per mitjà d'un escrit de data 3 d'agost del 2006 (R.E. núm. 133148 de 03.08.2006).  
c) La mercantil Mocabo, SL, per mitjà d'un escrit de data 3 d'agost del 2006 (R.E. núm. 133297 de 03.08.2006).  
III. La Junta de Govern Local, en la sessió del dia 6 d'octubre del 2006, va acordar, de conformitat amb l'informe realitzat pel Servici d'Activitats en data 29 de setembre d'este mateix any, desestimar íntegrament les al·legacions formulades per les entitats expressades, confirmant el contingut de la mencionada proposta de declaració en tots els seus termes, i sol·licitant, al mateix temps, de la conselleria competent en matèria de medi ambient l'emissió de l'informe vinculant a què al·ludix l'article 29.3 de la Llei de la Generalitat Valenciana 7/2002 de 3 de desembre, de Protecció contra la Contaminació Acústica.  
IV. La Direcció General de Qualitat Ambiental, dependent de la Conselleria de Territori i Habitatge, ha evacuat el passat dia 15 de novembre este informe, i emés el mateix en sentit favorable a la proposta elaborada de declarar Zona Acústicament Saturada l'àmbit urbà delimitat pel carrer i avingudes antecedentment anotades.  
Fonaments jurídics  
I. D'acord amb allò que s'ha previst en l'article 29, apartats 4 i 5, de la Llei de la Generalitat Valenciana 7/2002 indicada, correspon al Ple de l'ajuntament acordar la declaració de Zona Acústicament Saturada, havent de publicar-se esta en el Diari Oficial de la Generalitat Valenciana.  
II. De conformitat amb el que disposa l'article 30 de la dita llei autonòmica valenciana, la declaració de Zona Acústicament Saturada habilita a este ajuntament per a l'adopció de les mesures correctores establides en esta.  
En virtut d'això, previ dictamen de la Comissió de Medi Ambient i Desenvolupament Sostenible, el Ple de l'ajuntament per unanimitat acorda:  
Primer. Declaració de Zona Acústicament Saturada i delimitació d'esta.  
Es declara, de conformitat amb la proposta formulada en el mes de maig del 2006 pel Servici Municipal d'Activitats, Zona Acústicament Saturada l'àrea urbana compresa dins del polígon limitat pels eixos dels vials següents:   
. Carrer de Gascó Oliag (números parells entre les avingudes de Blasco Ibáñez i del Primat Reig).  
. Avinguda del Primat Reig (números parells entre el carrer de Gascó Oliag i l'avinguda de Catalunya).  
. Avinguda de Catalunya (números imparells des de l'avinguda del Primat Reig fins a l'avinguda de Blasco Ibáñez), i   
. Avinguda de Blasco Ibáñez (números imparells entre l'avinguda de Catalunya i el carrer de Gascó Oliag).  
Segon. Règim d'actuacions en l'àrea objecte de declaració.  
A fi de permetre una progressiva reducció dels nivells de contaminació per soroll que registra la dita àrea, esta queda sotmesa al règim especial d'actuacions següent:  
I) Suspensió de la concessió de llicències d'activitat per a la instal·lació o ampliació de locals i establiments determinats.  
A partir de l'entrada en vigor de la declaració de Zona Acústicament Saturada, no es concediran noves llicències d'activitat que tinguen com a objecte la instal·lació o ampliació de locals i establiments destinats a l'exercici de les activitats següents:  
a) Incloses en el Catàleg d'Espectacles Públics, Activitats Recreatives i Establiments Públics.  
Classe d'activitat Epígraf  
Cines 1.1.1.  
Teatres 1.2.1.  
Auditoris 1.2.2.  
Cafés-teatre 1.2.3.  
Cafés-concert 1.2.4.  
Cafés-cantant 1.2.5.  
Casinos de joc 2.6.1.  
Sales de bingo 2.6.2.  
Salons recreatius màquines atzar, tipus B 2.6.3.  
Salons recreatius màquines atzar, tipus A 2.6.4.  
Salons de joc 2.6.5.  
Salons ciber i semblants 2.6.7.  
Sales de festes 2.7.1.  
Discoteques 2.7.2.  
Sales de ball 2.7.3.  
Pubs i karaokes 2.7.4.  
Ciber-café 2.7.5.  
Locals d'exhibicions especials 2.7.6.  
Locals multioci 2.7.7.  
Salons de banquets 2.8.1.  
Restaurants 2.8.2.  
Café, bar 2.8.3.  
Cafeteries 2.8.4.  
b) Altres activitats.  
Botigues de conveniència, regulades en l'article 8.2 de la Llei de la Generalitat Valenciana 8/1997, de 9 de desembre, d'Horaris Comercials de la Comunitat Valenciana.  
II) Suspensió de l'atorgament de llicències per a la instal·lació d'ambientació musical en locals i establiments públics destinats a l'exercici d'activitats recreatives determinades.  
A partir de l'entrada en vigor de la declaració de Zona Acústicament Saturada, no s'atorgaran noves llicències l'objecte del qual siga la instal·lació d'ambientació musical en locals i establiments públics que, no tenint-ne, realitzen alguna de les activitats recreatives següents:  
a) D'oci i entreteniment .subgrup 2.7. del Catàleg d'Espectacles Públics, Activitats Recreatives i Establiments Públics.  
b) Hostaleres i de restauració .subgrup 2.8. d'este catàleg.  
III) Establiment d'horaris restringits per a les activitats responsables, directament o indirectament, dels elevats nivells de soroll que suporta la zona.  
1. A partir de l'entrada en vigor de la declaració de Zona Acústicament Saturada, l'horari de tancament dels espectacles públics, activitats recreatives i establiments públics que, a continuació, s'indiquen, serà el que figura anotat en el quadro següent:  
Classe d'activitat Epígraf catàleg Horari de tancament  
Cafés-teatre 1.2.3. 02,00 hores  
Cafés-concert 1.2.4. 02,00 hores  
Cafés-cantant 1.2.5. 02,00 hores  
Pubs i karaokes 2.7.4. 02,00 hores  
Locals d'exhibicions especials 2.7.6. 02,00 hores  
Salons recreatius màquines d'atzar, tipus B 2.6.3. 24,00 hores  
Salons recreatius màquines d'atzar, tipus A 2.6.4. 24,00 hores  
Sales de festes 2.7.1. 03,00 hores  
Discoteques 2.7.2. 03,00 hores  
Sales de balls 2.7.3. 03,00 hores  
Ciber-café 2.7.5. 00,45 hores  
Café, bar 2.8.3. 00,45 hores  
Cafeteries 2.8.4. 00,45 hores  
Restaurants 2.8.2. 01,00 hores  
Salons de banquets 2.8.1. 02,30 hores  
2. Els locals i establiments públics destinats a les activitats expressades en l'apartat anterior, podran prolongar l'horari de tancament durant la Nit de Cap d'Any en noranta minuts sobre l'assenyalat en eixe apartat.  
3. El tancament dels espectacles públics, activitats recreatives i establiments públics a què es referix el número 1, es produirà de la manera que establix l'article 2 del Decret del Govern Valencià 196/1997, d'1 de juliol.  
4. A partir de la vigència de la declaració de Zona Acústicament Saturada, els establiments comercials definits en l'article 2 de la Llei de la Generalitat Valenciana 8/1997, de 9 de desembre, incloses les denominades botigues de conveniència, no podran romandre oberts al públic en la franja horària compresa entre les 00.30 hores i les 06.00 hores.  
IV) Limitació horària de col·locació de taules i cadires en la via pública  
1. A partir de l'entrada en vigor de la declaració de Zona Acústicament Saturada, serà possible l'ocupació del domini públic municipal amb taules i cadires únicament en horari diürn .de 08.00 a 22.00 hores.  
2. La limitació horària expressada en el número anterior afectarà tant les ocupacions que es troben emparades per la corresponent autorització municipal, com aquelles que s'autoritzen d'ara en avant.  
V) Prohibició de realització de determinades activitats comercials en la via pública.  
1. A partir de la vigència de la declaració de Zona Acústicament Saturada, no es concediran noves autoritzacions, ni es permetrà l'ocupació del domini públic municipal, amb alguna de les finalitats següents:  
a) Instal·lació en la via pública de qualsevol tipus de màquines expenedores.  
b) Instal·lació de quioscos de temporada, a què es referix l'article 97 de la vigent Ordenança Municipal Reguladora d'Activitats, Instal·lacions i Ocupacions en la Via Pública.  
c) Actuacions de caràcter artístic, tant individualitzades com en grup, com ara mim, música, pintura i semblants, a què al·ludix l'article 99 d'esta mateixa ordenança.  
2. Queda prohibida, en tot cas, l'expedició de begudes i aliments a l'exterior dels locals i establiments, a través de finestres o barres disposades a este efecte i que donen a la via pública durant l'horari nocturn .de 22.00 hores de la nit a 08.00 hores del matí., a fi d'evitar l'augment del nivell de soroll en l'ambient exterior.   
Tercer. Publicació i vigència de la present declaració.  
La declaració com a Zona Acústicament Saturada de l'àrea de què es tracta, es publicarà en el Diari Oficial de la Generalitat Valenciana, per a general coneixement i efectes.  
La dita declaració entrarà en vigor l'endemà de la seua publicació en este diari oficial.  
Quart. Comunicació d'este acord.  
L'adopció del present acord es comunicarà al Servici del Laboratori Municipal i del Medi Ambient i a la Direcció General de Qualitat Ambiental de la Conselleria de Territori i Habitatge, per al seu respectiu coneixement i efectes.  
Cinqué. Notificació d'este acord  
El present acord es notificarà de manera individualitzada a les entitats que han presentat al·legacions en el tràmit d'informació pública de l'expedient, amb expressió dels recursos que contra este acord els assistisquen, per al seu oportú coneixement i efectes.»  
El que, en compliment del que disposa l'article 29.5 de la Llei de la Generalitat Valenciana 7/2002, de 3 de desembre, de Protecció contra la Contaminació Acústica, es fa públic per a coneixement general i efectes, significant que, contra l'acord plenari transcrit, que és definitiu i posa fi a la via administrativa, els interessats podran interposar el recurs contenciós administratiu, davant dels jutjats contenciosos administratius d'esta província, en el termini de dos mesos comptats a partir de l'endemà de la data de la publicació del present anunci en el Diari Oficial de la Generalitat Valenciana.  
Això, sense perjuí que els interessats puguen interposar contra l'acord esmentat qualsevol altre recurs administratiu o jurisdiccional que estimen convenient.  
València, 27 de novembre de 2006.. El secretari general del Ple: Vicent Miquel i Diego.